Crna Gora

Adresa: Rimski trg 46,

81000 Podgorica, Crna Gora

tel: +382 20 482 109

fax: +382 20 234 306

www.gov.me/mpsv

Ministarstvo poljoprivrede,

šumarstva i vodoprivrede

**Broj: 31. mart 2023. godine**

Ministarstvo poljoprivrede, šumarstva i vodoprivrede (u daljem tekstu: Ministarstvo), na osnovu čl. 2 i 3 Uredbe o uslovima, načinu i dinamici sprovođenja mjera agrarne politike za 2023. godinu – Agrobudžet („Sl. list CG“, broj 25/23) – mjera 3.4 Program mjera kontrole kvaliteta proizvoda, objavljuje:

**JAVNI POZIV**

**za operativne troškove kontrolnih i sertifikacionih tijela za organsku**

**proizvodnju i šeme kvaliteta za 2023. godinu**

**I**

Ovim javnim pozivom utvrđuju se uslovi, kriterijumi, način prijavljivanja i rokovi za podnošenje prijava kao i procedura realizacije javnog poziva za operativne troškove kontrolnih i sertifikacionih tijela za organsku proizvodnju i šeme kvaliteta.

**II**

Predmet ovog javnog poziva je opredjeljivanje sredstava za operativne troškove kontrolnih i sertifikacionih tijela za organsku proizvodnju i šeme kvaliteta, u skladu sa mjerom 3.4 Program mjera kontrole kvaliteta proizvoda - Agrobudžet za 2023.godinu („Sl. list CG“, broj 25/23) i u skladu sa članom 29 Zakona o organskoj proizvodnji („Službeni list CG“, broj 56/13) i članom 62 Zakona o šemama kvaliteta poljoprivrednih i prehrambenih proizvoda („Službenom listu CG“, broj 22/17)*.*

Javnim pozivom se opredjeljuju sredstva za finansiranje operativnih troškova kontrolnih tijela, a u cilju da poljoprivredni proizvodi koji se stavljaju u promet budu pod odgovarajućim vidovima nadzora i kontrole kvaliteta.

**III**

Stručnu kontrolu i sertifikaciju organske proizvodnje može da obavlja kontrolno tijelo koje ispunjava uslove iz člana 29 Zakona o organskoj proizvodnji („Službeni list CG“, broj 56/13) i to:

1. da je registrovano u Centralnom registru privrednih subjekata;
2. da je akreditovano u skladu sa standardom MEST EN ISO/IEC 17065, odnosno da ima sertifikat o akreditaciji izdat od strane Akreditacionog tijela Crne Gore u skladu sa odgovarajućim crnogorskim, evropskim i međunarodnim standardima;
3. da ispunjava uslove u pogledu tehničke opremljenosti i stručnog kadra;
4. da ima standardni postupak kontrole koji sprovodi i koji sadrži detaljan opis kontrolnih mjera i mjera predostrožnosti za koje se tijelo obavezuje da će ih primjenjivati na subjekte koji podliježu njegovoj kontroli;
5. da ima utvrđene mjere koje namjerava da primjenjuje kada ustanovi nepravilnosti i/ili prekršaje;
6. pored navedenog potrebno je dostaviti i detaljno definisan cjenovnik usluga za kontrolu i sertifikaciju u organskoj proizvodnji.

**IV**

Ocjenjivanje usaglašenosti poljoprivrednih i prehrambenih proizvoda zaštićenih šemama kvaliteta (oznaka porijekla; geografska oznaka; oznaka garantovano tradicionalnih specijaliteta; oznaka viši kvalitet) sa specifikacijom tih proizvoda, nakon njihovog upisa u registar oznaka porijekla, geografskih oznaka, naziva garantovano tradicionalnog specijaliteta i oznaka „Viši kvalitet“, u skladu sa članom 62 Zakona o šemama kvaliteta poljoprivrednih i prehrambenih proizvoda („Službenom listu CG“, broj 22/17) može da vrši kontrolno tijelo koje ispunjava sljedeće uslove:

1. da ima sjedište u Crnoj Gori;
2. da je akreditovano u skladu sa standardom MEST EN ISO/IEC 17065 i
3. da ispunjava uslove u pogledu tehničke opremljenosti i stručnog kadra;
4. pored navedenog potrebno je dostaviti i detaljno definisan cjenovnik usluga za registrovane šeme kvaliteta.

**V**

Prijavu sa dokazima o ispunjavanju uslova propisanih ovim javnim pozivom dostaviti putem pošte, na sljedeću adresu:

Ministarstvo poljoprivrede, šumarstva i vodoprivrede- Direktorat za poljoprivredu.

**po Javnom pozivu za operativne troškove kontrolnih i sertifikacionih tijela za organsku proizvodnju i šeme kvaliteta**

**u 2023. godini**

Rimski trg br. 46, 81000 Podgorica

Rok za podnošenje prijava na Javni poziv podnose se od 31.03. do 08. 04. 2023. godine.

Informacije u vezi sa ovim Javnim pozivom mogu se dobiti putem telefona:

020/482-134

Prjave dostavljene poslije utvrđenog roka smatraće se neblagovremenim i neće se uzeti u razmatranje i neotvorene će se vratiti strankama.

Prijave koje ne ispunjavaju uslove javnog poziva biće odbijene.

**VII**

Za realizaciju Javnog poziva Ministarstvo je opredijelilo iznos od 40.000,00 eura.

Nakon isteka perioda u kojem zainteresovana pravna lica mogu podnijeti prijave Ministarstvo će formirati Komisiju koja će izvršiti rangiranje prispjelih prijava i sa prvorangiranim sklopiti Ugovor.

Ugovorom će biti definisana prava i obaveze ugovorenih strana, uključujuči način isplate, korišćenje sredstava, izvještavanje i nadzor.

**VIII**

Ovaj Javni poziv objaviće se na internet stranici Ministarstva i u bar jednom štampanom listu.

 **Ministar**

 **Vladimir Joković**